**П О К А Н А**

**ЗА УЧАСТИЕ В КОНКУРС ЗА ИЗБОР НА ВЪНШНИ ЕКСПЕРТ - ОЦЕНИТЕЛИ за допълване на база данни на СДРУЖЕНИЕ С НЕСТОПАНСКА ЦЕЛ МЕСТНА ИНИЦИАТИВНА ГРУПА ЧИРПАН**

На основание чл. 7 от Вътрешните правила за провеждане на конкурс и Заповед № 6 от 20.12.2018 г. на Председателя на Управителния съвет,Сдружение с нестопанска цел МИГ Чирпан кани заинтересованите лица да участват в конкурс за избор на външни експерти - оценители.

1. **Дейност на външните експерти - оценители**

Външните експерти - оценители могат да участва в Комисии за подбор на проектни предложения (КППП) като членове с право на глас, резервни членове или помощник - оценители. Членовете на КППП участват в дейността по оценка и класиране на проектни предложения, подадени по обявени от МИГ процедури за предоставяне на безвъзмездна финансова помощ (БФП) към Стратегията за Водено от общностите местно развитие (СВОМР), изпълнявана на територията на община Чирпан. Те участват в дейността по оценка и класиране на постъпилите в срок проектните предложения, в т.ч.: проверка за административно съответствие и допустимостта, техническа и финансова оценка, класиране на подадените проектни предложения и изготвяне на оценителен доклад.

Помощник - оценителите подпомагат дейността по оценка, като дейността им се ограничава до етапите на оценка, определени в заповедта за назначаване на комисията. Работният език в процеса на оценка е български език.

Външните експерти – оценители, включени в състава на конкретна оценителна комисия са задължени да познават Насоките за кандидатстване по процедурата, вкл. ред за оценка на проектни предложения и вътрешните правила за работа на оценителната комисия, както и да ги спазват.

Предвид извършването на оценката на проектни предложения посредством ИСУН 2020, кандидатите за външни оценители следва да притежават **компютърна грамотност**, позволяваща участие в оценката на проектни предложения в изцяло електронна среда.

1. **Мерки от СВОМР, за които се набират външни експерти – оценители:**

|  |  |
| --- | --- |
| **Код на мярката** | **Име на мярката** |
| **Мерки, финансирани от ПРСР 2014-2020 г. (ЕЗФРСР)** | |
| **М 1.1** | Подкрепа за дейности за професионално обучение и придобиване на умения |
| **М 4.1** | Подкрепа за инвестиции в земеделски стопанства |
| **М 4.2** | Подкрепа за инвестиции в преработката, предлагането на пазара и/или развитието на селскостопански продукти |
| **М 6.4** | Подкрепа за инвестиции в установяването и развитието на неселскостопански дейности |
| **М 7.2** | Инвестиции в създаването, подобряването или разширяването на всички видове малка по мащаби инфраструктура |
| **М 7.5** | Инвестиции за публично ползване в инфраструктура за отдих, туристическа инфраструктура |
| **Мерки, извън обхвата на мерките от Регламент (EC) № 1305/2013, но съответстващи на целите на регламента (финансирани от ЕЗФРСР)** | |
| **М 7** | Мярка, съответстваща на целите на Регламент 1305/2013 за стимулиране на местното развитие: „Съхраняване на местната идентичност, чрез възстановяване и опазване на културното и природното наследство на община Чирпан“ |

1. **Изисквания, на които трябва да отговарят кандидатите за външни експерт - оценители:**

***3.1. Общи изисквания за допустимостта на кандидатите:***

3.1.1. да не са осъждани за умишлено престъпление от общ характер с влязла в сила присъда, освен ако са реабилитирани;

3.1.2. да не са лишени от правото да упражняват професия или дейност, която се отнася до областта на професионалната им компетентност;

3.1.3. да не са поставени под запрещение;

3.1.4. да не са участвали в комисия за избор на стратегии по ПРСР 2014 -2020 г.;

3.1.5. да не заемат длъжност в Управляващия орган на ПРСР 2014 - 2020 г. и Държавен фонд „Земеделие“ (ДФЗ),

3.1.6.да не са участвали в процеса на подпомагане на подготовката на проектните предложения на кандидатите.

3.1.7. да притежават обща компютърна грамотност, позволяващи участие в оценката на проектни предложения в изцяло електронна среда.

3.1.8. да участват в присъствени заседания на КИПП .

***3.2. Изисквания относно професионалната компетентност:***

***3.2.1.*** Висше образование с образователно - квалификационна степен „бакалавър" или „магистър"- най-малко 3 години опит в професионална област, свързана с конкретната процедура, или в разработване, управление или оценяването на проекти по програми или оферти по процедури за обществени поръчки.

3.2.2. Най-малко 3 години опит в професионална област, включена в Списъка на професионалните области, определени в съответствие с процедурите за предоставяне на БФП (*приложен към поканата*), или в разработване, управление или оценяването на проекти по програми или оферти по процедури за обществени поръчки.

***3.3.* *Допълнителни изисквания***

Кандидатите за оценка на проектни предложения по мерки: М 4.1 „Подкрепа за инвестиции в земеделски стопанства ”, М 4.2 „Подкрепа за инвестиции в преработката, предлагането на пазара и/или развитието на селскостопански продукти ”;, М 6.4 „Подкрепа за инвестиции в установяването и развитието на неселскостопански дейности“следва **да имат познания и/или професионален опит относно разработването/оценката на бизнес планове**, като:

* Познанията се доказват чрез придобита квалификация, преминати обучения/изучавани дисциплини или др. подобни в посочената област или с препоръки от работодател.

- За наличие на професионален опит, е необходимо кандидатът да докаже, че е участвал в **минимум една разработка** или оценка на бизнес план.

**4.**  **Необходими документи за участие в конкурса**

4.1. **Заявление за участие в конкурса – по образец**, приложен към поканата. В заявлението се посочва мярката/мерките от СВОМР, по които кандидата заявява желание за участие в оценка на проектни предложения;

4.2. **Декларация за доказване на съответствие с изискванията по т. 3.1.1., 3.1.2., 3.1.3., 3.1.4., 3.1.5, 3.1.6, 3.1.7** – по образец, приложен към настоящата покана;

4.3. **Документи, доказващи съответствието с изискванията по т. 3.2.1.:** *Копие от диплома/дипломи за завършено висше образование с образователно-квалификационна степен „бакалавър“ или „магистър“;*

4.4. **Документи, доказващи съответствието с изискванията по т. 3.2.2. относно опита на кандидата в посочените в заявлението области на компетентност или в разработване, управление или оценяването на проекти по програми или оферти по процедури за обществени поръчки :**

Копия на трудова или служебна книжка или граждански договор и/или на отчети за изпълнение на дейности по граждански договори, подписани от одобряващо лице и/или други документи за доказване на най-малко 3 години опит в професионална област, свързана с конкретната процедура или в разработване, управление или оценяването на проекти по програми или оферти по процедури за обществени поръчки*.*

**4.5. Документи, доказващи съответствието с изискванията по т. 3.2.2. относно**  **опита на кандидата относно разработването/оценката на бизнес планове**

Трудови/служебни книжки, длъжностни характеристики, договори или заповеди за участие в оценителни комисии за оценка на проектни предложения включващи бизнес планове, документи за придобита квалификация/преминати обучения, курсове или изучавани дисциплини, касаещи разработването или оценката на бизнес план, или други еквивалентни документи.

**4.6. Автобиография** – по образец, приложен към поканата.

**ВАЖНО:**

1. Представените копия на документи по т. 4.4. и т. 4.5. следва да позволяват идентификация на организацията/институцията, която ги е издала (*бланка, подпис, печат*).
2. Документи с декларативен характер и автобиография няма да бъдат зачитани за доказване на опита на кандидата.
3. Документите се представят в оригинал или копия, заверени на всяка страница с „Вярно с оригинала” и подпис на кандидата;
4. Кандидатите носят отговорност за верността на заявените данни.
5. В случай, че диплома за придобита образователно - квалификационна степен, допълнителна квалификация, документи за степен на образование или професионална квалификация са издадени от други държави, кандидатът трябва да представи копие от съответния документ и от документ за признаването му на територията на Република България, издаден в съответствие с Наредбата за държавните изисквания за признаване на придобито висше образование и завършени периоди на обучение в чуждестранни висши училища, приета с Постановление № 168 на Министерския съвет от 14.08.2000 г. –  заверени на всяка страница с „Вярно с оригинала” и подпис на кандидата.

**5.  Ред за провеждане на конкурса:**

Конкурсът за избор на външни експерти - оценители се провежда в съответствие с Раздел ІІI Ред за провеждане на конкурса от Вътрешни правила за провеждане на конкурс за избор на външни експерт-оценители от СНЦ МИГ Чирпан, публикувани на интернет страницата на Сдружението в раздел „Документи“ на адрес www.migchirpan.eu

Конкурсът ще се проведе на два етапа, както следва:

1. Проверка на документи за съответствие с посочените в поканата изисквания;

2. Изготвяне на списък с одобрените в резултат на проверката лица, които могат да бъдат включвани като външни експерти – оценители в състава на КППП.

Всяко заинтересовано лице може да подаде писмено заявление по образец за участие, приложение към настоящата покана.

Всяко постъпило в срок заявление се разглежда от Управителния съвет на МИГ Чирпан за установяване на съответствието на кандидата с обявените изисквания.

За всяко заявление се попълва лист за проверка на съответствието на кандидата с обявените изисквания.

УС на МИГ взема решение за съответствие на квалификацията и професионалната компетентност на одобрените лица и изготвя списък на одобрените в резултат от проверката лица. Списъкът на одобрените външни експерти – оценители съдържа най-малко следната информация:

1. имената на експерта съгласно документ за самоличност;

2. пощенски и електронен адрес за кореспонденция, телефон, факс и др.;

3. придобита образователна степен и специалност;

4. област на професионална компетентност;

5. данни за професионална квалификация, допълнителна квалификация, ако има такава, и практическия опит, свързан със заявената професионална компетентност.

Председателят на УС на МИГ утвърждава Списъка на одобрените външни експерти – оценители, след което същият се публикува на електронната страница на МИГ Чирпан на адрес [www.migchirpan.eu](http://www.migchirpan.eu):

**ВАЖНО: Включването на лице в списъка с външни експерт оценители не гарантира участието му в КППП.**

Изборът на външни оценители за конкретна процедура за прием на проекти по мерките от СВОМР се извършва от Председателя на УС на МИГ, който определя със заповед лицата, които ще бъдат включени в състава на конкретна оценителна комисия съобразно предмета на мярката/процедурата и притежаваните от оценителите опит и квалификация, при спазване на принципите на недискриминация и равни възможности.

Членовете на КППП трябва да притежават необходимата квалификация и професионална компетентност за изпълнение на задачите, възложени им със заповедта за назначаване. Те са длъжни да изпълняват задълженията си добросъвестно, обективно и безпристрастно, както и да пазят в тайна обстоятелствата, които са узнали във връзка със своята работа в комисията. Те не могат:

1. да са в конфликт на интереси по смисъла на чл. 57, параграф 2 от Регламент (ЕС, ЕВРАТОМ) № 966/2012 на Европейския парламент и на Съвета от 25 октомври 2015 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298/1 от 26 октомври 2012 г.) с някой от кандидатите или партньорите в процедурата за предоставяне на безвъзмездна помощ;

2. да имат интерес по смисъла на Закона за предотвратяване и установяване на конфликт на интереси от предоставянето на безвъзмездна финансова помощ по конкретната процедура;

3. да са свързани лица по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с кандидат или партньор в процедурата;

4. да са лица, които се намират помежду си в йерархична зависимост.

В хода на оценителния процес по аналогия се спазват и ал. 4-9 на чл.16 от ПМС № 162 от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г.

**6.**  **Срок за подаване на заявленията:**

Начален срок за подаване на документите: **02.01.2019 г.**

Краен срок за подаване на документите: до края на работния ден – **17:00 ч. на 14.01.2018 г.**

**7.**  **Начин на подаване на заявленията**

Заявленията за участие в конкурса могат да се подават:

7.1. чрез куриер или по пощата на адрес: България, п.к. 6200, гр. Чирпан, общ. Чирпан,обл. Стара Загора, ул.“Вълко и Кабаиван“ № 9

Документите следва да са поставени в затворен плик с надпис: За участие в конкурс за избор на външни експерт оценители към СВОМР на СНЦ“МИГ Чирпан“

Заявленията се вписват в РЕГИСТЪР на получени заявления.

**8.**  **Възнаграждение**

Възнагражденията на външните експерт оценители се изчисляват на базата на оценен проект, вкл. възнаграждение за оценка на етап „Административно съответствие и допустимост“ и оценка на етап „Техническа и финансова оценка“. Възнаграждението се определя в зависимост от участието на оценителя и броя оценени проектни предложения. Възнагражденията на външните експерти - оценители, включени в състава на КППП, се определят на базата на единична цена за оценка на проект, одобрена в бюджета на МИГ Чирпан за всяка календарна година, в която оценителите участват в оценителни комисии.

**9.**  **Документи, приложения към поканата:**

**9.1.** Заявление за участие в конкурс за избор на външни експерти - оценители – *образец;*

**9.2***.* Декларация за обстоятелства във връзка с изискванията към участниците в конкурс за избор на външни експерти - оценители на проектни предложения по мерки от СВОМР на МИГ Чирпан– *образец;*

**9.3.** Автобиография – *образец*;

**9.4.** Вътрешни правила за провеждане на конкурс за избор на външни експерти - оценители от СНЦ МИГ Чирпан

**9.5.**   [Класификатор на областите](https://www.eufunds.bg/images/eu_funds/%D0%9E%D0%B1%D1%8F%D0%B2%D0%B0%20%D0%BE%D1%86%D0%B5%D0%BD%D0%B8%D1%82%D0%B5%D0%BB%D0%B8/%D0%9A%D0%BB%D0%B0%D1%81%D0%B8%D1%84%D0%B8%D0%BA%D0%B0%D1%82%D0%BE%D1%80%20%D0%BD%D0%B0%20%D0%BE%D0%B1%D0%BB%D0%B0%D1%81%D1%82%D0%B8%D1%82%D0%B5%20%D0%BD%D0%B0%20%D0%B2%D0%B8%D1%81%D1%88%D0%B5%20%D0%BE%D0%B1%D1%80%D0%B0%D0%B7%D0%BE%D0%B2%D0%B0%D0%BD%D0%B8%D0%B5%20%D0%B8%20%D0%BF%D1%80%D0%BE%D1%84%D0%B5%D1%81%D0%B8%D0%BE%D0%BD%D0%B0%D0%BB%D0%BD%D0%B8%D1%82%D0%B5%20%D0%BD%D0%B0%D0%BF%D1%80%D0%B0%D0%B2%D0%BB%D0%B5%D0%BD%D0%B8%D1%8F.pdf) на висше образование и професионалните направления, утвърден с Постановление № 125 на МС от 24.06.2002 г. за утвърждаване Класификатор на областите на висше образование и професионалните направления;

**9.6.**  [Списък на професионалните области](https://www.eufunds.bg/images/eu_funds/%D0%9E%D0%B1%D1%8F%D0%B2%D0%B0%20%D0%BE%D1%86%D0%B5%D0%BD%D0%B8%D1%82%D0%B5%D0%BB%D0%B8/%D1%81%D0%BF%D0%B8%D1%81%D1%8A%D0%BA%20%D0%BD%D0%B0%20%D0%BF%D1%80%D0%BE%D1%84%D0%B5%D1%81%D0%B8%D0%BE%D0%BD%D0%B0%D0%BB%D0%BD%D0%B8%D1%82%D0%B5%20%D0%BE%D0%B1%D0%BB%D0%B0%D1%81%D1%82%D0%B8.pdf), определени в съответствие с процедурите за предоставяне на БФП;

**9.7.**  [Образец на лист за проверка на съответствието](https://www.eufunds.bg/images/eu_funds/%D0%9E%D0%B1%D1%8F%D0%B2%D0%B0%20%D0%BE%D1%86%D0%B5%D0%BD%D0%B8%D1%82%D0%B5%D0%BB%D0%B8/%D0%BE%D1%86%D0%B5%D0%BD%D0%B8%D1%82%D0%B5%D0%BB%D0%B5%D0%BD%20%D0%BB%D0%B8%D1%81%D1%82.pdf)/контролен лист на кандидатите в конкурса с обявените изисквания.

……(П)………… ***Заличена на основание на ЗЗЛД***

**Валентин Ангелов**

**Председател на УС на МИГ Чирпан**